Shell, Mantashe kry bloedneus in hof oor eksplorasie | Netwerk24
Shell, Mantashe kry bloedneus in hof oor eksplorasie
'n Aktivis vaar op sy branderplank na die 'Amazon Warrior', die Noorse toetsvaartuig wat aan Shearwater behoort en deur Shell gebruik sal word om aan die Wildekus na olie en gas te soek. Foto: Green Connection
Die uitspraak van die hooggeregshof in Makhanda (Grahamstad) dat Shell onmiddellik sy seismiese aktiwiteite aan die Wildekus moet staak, is as " 'n massiewe oorwinning vir omgewings- en maatskaplike geregtigheid" geprys.
Regter Gerald Bloem het gisteroggend aan onder meer Sustaining the Wild Coast (SWC) toegegee Shell het sy plig versuim om geraakte gemeenskappe te raadpleeg voordat hy, as deel van 'n soektog na olie en gas, met sy seismiese aktiwiteite begin het.
SWC, verskeie gemeenskapsleiers van die Wildekus en All Rise, 'n groep omgewingsregslui, het vroeg vandeesmaand begin met regstappe om 'n dringende tussentydse interdik teen dié olie-en-gasreus te verkry.